NEW YORK, MAREKANI  RAPA Jeffrey Atkins, maarufu kwa jina la Ja Rule, ameanza kuonesha dalili za
kutaka kumaliza tofauti zake na rapa 50 Cent baada ya kusema haona maana ya kuendelea
na mgogoro. Wawili hao wamekuwa kwenye bifu zito kwa kipindi cha miaka 15 sasa, lakini
Ja Rule amesema ni bora ajitoe kwenye mgogoro. “Tumekuwa kwenye bifu kwa kipindi cha miaka 15 sasa kama sijakosea, lakini
kwa upande wangu sioni sababu ya kuendelea kuwa kwenye hali hii, naona ni bora nikajitoa. “Nimegundua kwamba nikiendelea kuwa kwenye bifu jamii hainielewi, sitaki
kuonekana kuwa chanzo, hivyo ni bora nikae pembeni,” alisema msanii huyo. Lakini kwa upande wa 50 Cent, aliwahi kusema hayupo tayari kumaliza tofauti
zao hadi mmoja wao atakapo fariki dunia.